கேள்வி: லக்ஷ்மி குமார தாதாச்சாரியார் பற்றி விளக்கவும்.
பதில்: லக்ஷ்மி குமார தாத்தாச்சாரியார் (1571-1643) இந்து சமயம் ஸ்ரீவைஷ்ணவம் பாரம்பரியத்தின் ஒரு முக்கிய துறவி மற்றும் குரு ஆவார். அவர் விஜயநகரப் பேரரசு ஆட்சியாளரான வெங்கடபதி ராயன் ராஜகுருவாக இருந்தவர். அவர் திருவரங்கம், காஞ்சிபுரம், திருமலை, மேல்கோட்டை, மற்றும் திருவில்லிபுத்தூர் உட்பட 108 வைணவத் திருத்தலங்கள் என்று அழைக்கப்படும் பல புனிதமான கோவில்களின் மேற்பார்வையாளராக இருந்தார்.
கேள்வி: லக்ஷ்மி குமார தாதாச்சாரியார் - தாதாசமுத்திரம் பற்றி விளக்கவும்.
பதில்: லக்ஷ்மிகுமார தாத்தாச்சாரியார் காஞ்சிபுரத்திற்கு அருகிலுள்ள அய்யங்கார் குளம் என்ற சிறிய கிராமத்தில் அனுமன் ஸ்ரீ சஞ்சீவிராய கோவிலைக் கட்டினார். மேலும் 150 ஏக்கருக்கும் அதிகமான பரப்பளவைக் கொண்ட கோயில் குளம் ஒன்றை வெட்டினார். இந்த கோவில் பொதுவாக தாதாசமுத்திரம் என்று அழைக்கப்படுகிறது. கோயில் ஊர்வலத்தின் ஒரு பகுதியாக, வரதராஜ பெருமாள் கோயிலின் உற்சவர் வருடத்திற்கு ஒரு முறை "நடவாவி உற்சவம்" திருவிழாவின் போது இந்த கோயிலுக்கு எழுந்தருளுவார். பிராந்திய புராணத்தின் படி, லக்ஷ்மிகுமார தாத்தாச்சாரியார் இராமர் மீது பக்தி கொண்டவர். தனது செல்வம் அனைத்தையும் வரதராஜப் பெருமாளுக்குக் காணிக்கையாகக் கொடுக்க காஞ்சிபுரம் நோக்கிப் பயணம் செய்தார். ஊரின் எல்லையை அடைந்ததும் நள்ளிரவாகி விட்டதால் சூரிய உதயத்திற்குப் பிறகு தனது பயணத்தைத் தொடர எண்ணி, தனது சீடர்களுடன் தங்க முடிவு செய்தார். அவரும் அவருடைய சீடர்களும் தூங்கிக் கொண்டிருந்தபோது, அவருடைய செல்வத்தைத் திருடுவதற்காக ஒரு கொள்ளையர் கூட்டம் வந்தது. அப்பொழுது திடீரென்று ஒரு குரங்குப் படை அதன் தலைமை குரங்குடன், திருடர்களைத் தாக்கி துரத்திவிட்டு செல்வங்களைக் காக்கத் தொடங்கினர். ஒரு தெய்வீக கனவில், லக்ஷ்மி குமார தாத்தாச்சாரியார்க்கு அந்த சம்பவத்தின் தரிசனம் வழங்கப்பட்டது மற்றும் அனுமன் தரிசனம் (தெய்வீக பார்வை) கிடைத்தது. திருட்டைத் தடுத்தது தெய்வம்தான் என்பதை உணர்ந்த அவர், தனது செல்வத்தில் ஒரு பகுதியை இராமர், சீதை, இலட்சுமணன் ஆகியோருடன் அனுமன் கோயில் கட்ட முடிவு செய்தார். அந்த கோயிலுக்கு அருகில் ஒரு பெரிய ஏரியைக் கட்டினார், மேலும் லட்சுமி (இந்துக் கடவுள்) தேவியின் நினைவாக அதற்கு ஸ்ரீ லக்ஷ்மி சரஸ் என்று பெயரிட்டார். லக்ஷ்மி குமார தாதாச்சாரியார், அனுமன் புகழ்ந்து ஸ்ரீமத் ஹனுமத் விம்சதி என்ற புகழ்பெற்ற இலக்கியப் படைப்பையும் இயற்றினார், அவை கல் பலகைகளில் பொறிக்கப்பட்டு, விஜயநகரப் பேரரசின் அப்போதைய ஆட்சியாளரால் ''பிரகாரம்'' (பிரதான கோயிலைச் சுற்றியுள்ள வட்ட வளாகத்தில்) வைக்கப்பட்டுள்ளன.
கேள்வி: லக்ஷ்மி குமார தாதாச்சாரியார் - இலக்கிய பணிகள் பற்றி விளக்கவும்.
பதில்: லக்ஷ்மி குமார தாத்தாச்சாரியார் ஸ்ரீ வைஷ்ணவத்தின் பல்வேறு தத்துவ நிலைகளை நிரூபிக்க பல்வேறு இலக்கியப் படைப்புகளையும் இயற்றியுள்ளார். ஸ்ரீமத் ஹனுமத் விம்ஷதி, நிகாம பரிமளம், ஸ்ரீ பாண்டுரங்க மஹாத்ம்யம், ஸ்ரீ தேசிக பிரபந்த ஈடு ஆகியவை முக்கியமான இலக்கிய படைப்புகள். தமிழ், சமஸ்கிருதம், மற்றும் பிராகிருத மொழிகளில் பல இலக்கியப் படைப்புகளை இயற்றியுள்ளார். இந்த படைப்புகள் திருமலை திருப்பதி தேவஸ்தான நூலகங்களில் பாதுகாக்கப்படுகின்றன. லக்ஷ்மி குமார தாதாச்சார்யாரின் மகத்துவத்தைப் பற்றி இயற்றப்பட்ட ஸ்ரீ தாதா விம்சதி என்ற படைப்பு அவரது பல்வேறு செயல்களையும் பதிவு செய்கிறது. ராமானுஜர் மற்றும் வேதாந்த தேசிகர் மீது அவருக்கு இருந்த பக்தியை அவரது படைப்புகளில் இருந்து அறியலாம். ஸ்ரீ தேசிக பிரபந்த ஈடு வேதாந்த தேசிகரின் தமிழ் படைப்புகளுக்கு வழிகாட்டியாக செயல்படுகிறது.
கேள்வி: லக்ஷ்மி குமார தாதாச்சாரியார் - மரபு பற்றி தகவல் சொல்.
பதில்: லக்ஷ்மிகுமார தாத்தாச்சாரியார் பல்வேறு இந்து மரபுகளின் தத்துவவாதிகள் மற்றும் துறவிகளை பாதித்துள்ளார். சிறந்த சமகால எழுத்தாளரும், தத்துவஞானியுமான அடையாபாலத்தைச் சேர்ந்த அப்பய தீட்சிதர், லக்ஷ்மிகுமார தாத்தாச்சாரியாரை அவரது பல படைப்புகளில் பாராட்டியுள்ளார். அப்பய தீட்சிதர் தாத்தாச்சாரியாரை தெய்வீகப் பிறவியாகக் கருதினார். லக்ஷ்மிகுமார தாத்தாச்சாரியார் பின்வரும் ஸ்லோகத்தில் போற்றப்படுகிறார்:காஞ்சிபுரம் நகரத்தில், வரதராஜ பெருமாள் கோயிலின் ஸ்ரீ வேதாந்த தேசிகன் சந்நிதியில் லட்சுமி குமார தாதாச்சார்யாரின் ஆறு அடி சிலை மற்றும் அவரது துணைவியார் கமலா அம்மங்கர், வேதாந்த தேசிகருக்கு மரியாதை செலுத்துவது போல் சித்தரிக்கப்பட்டுள்ளது. வரதராஜ பெருமாளின் உற்சவர் கோயில் ஊர்வலத்திற்காக எடுத்துச் செல்லப்படும் போதெல்லாம்,[http://picasaweb.google.com/raghavanvee/THATHADESIKANUTSAVAM#] லக்ஷ்மி குமார தாத்தாச்சாரியார் மற்றும் வேதாந்த தேசிகரின் ஸன்னதிகளில் ''சடாரி'' மரியாதை வழங்கப்படுகிறது.